CELEX: 32000M1855
Language: da
Date: 2000-03-23 00:00:00
Title: Kommissionens beslutning af 23/03/2000 om en fusions forenelighed med det fælles marked (Sag COMP/M.1855 - SINGAPORE AIRLINES / VIRGIN ATLANTIC) Rådets forordning (EØF) nr. 4064/89 (Kun den engelske udgave er autentisk)

Avis juridique important

|

52002XX0507(01)

Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets 73. møde den 24. januar 2000 om et udkast til beslutning vedrørende sag COMP/M.1641 — Linde/AGA (EØS-relevant tekst)  

EF-Tidende nr. C 110 af 07/05/2002 s. 0008 - 0008

Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets 73. møde den 24. januar 2000 om et udkast til beslutning vedrørende sag COMP/M.1641 - Linde/AGA(2002/C 110/06)(EØS-relevant tekst)1. Det rådgivende udvalg er enigt med Kommissionen i, at produktmarkederne skal afgrænses i forhold til de forskellige gasarter, der sælges, og de forskellige distributionsformer (tonnage, bulk eller flasker).2. Udvalget er enigt med Kommissionen i, at de relevante geografiske markeder sædvanligvis ikke overskrider de nationale områder for så vidt angår bulk- og flaskeleveret gas.3. Udvalget er enigt med Kommissionen i, at den oprindeligt påtænkte fusion vil give AGA/Linde en dominerende stilling på flaskemarkedet i Nederlandene.4. Udvalget er enigt med Kommissionen i, at den oprindeligt påtænkte fusion vil give AGA/Linde en dominerende stilling på bulk- og flaskemarkederne i Østrig.5. a) Et flertal af udvalgets medlemmer er enigt med Kommissionen i, at den påtænkte fusion ikke rejser konkurrencemæssig tvivl med hensyn til gasmarkederne i Tyskland. Et mindretal mener derimod, at den påtænkte fusion skaber eller styrker en samlet dominerende stilling for Linde/AGA og Messer med hensyn til gasmarkederne i Tyskland. Et andet mindretal afstår fra at udtale sig herom.b) Udvalget er enigt med Kommissionen i, at den påtænkte fusion ikke rejser konkurrencemæssig tvivl med hensyn til de nordiske markeder for gas.6. Udvalget er enigt med Kommissionen i, at de tilsagn, som parterne har afgivet, er tilstrækkelige til at fjerne den konkurrencemæssige tvivl, der er omhandlet under punkt 3 og 4.7. Udvalget anmoder Kommissionen om at tage alle de øvrige punkter, der blev drøftet på udvalgets møde, i betragtning og henstiller, at udtalelsen offentliggøres.